bowhuntingforum • View topic - Kyk wat doen ek toe gisteraand! (02-09-2010)
Kyk wat doen ek toe gisteraand! (02-09-2010)
by Lood » Fri Sep 03, 2010 2:09 pm
Vir 'n jaar en 4 maande soek ek en Gatsaam al na wilde varke rondom Malmesbury. Paar keer al naby gekom om een plat te trek, maar nog nooit kon ons die knoop deurhaak nie. Gisteraand besluit ek toe sommer so spontaan om 'n slag 'n draai te gaan maak op die plaas. Stap toe so 19:30 weg van die bakkie met my hele pakerasie na die plek wat Gatsaam aanbeveel het. Moet sê, was maar bietjie bangerig om so op my eie in die donker op die plaas rond te loop, maar het darem volhard tot by my bestemming. Daar gekom het ek my plekkie reg gekry en toe begin stil raak. Dit was 'n pragtige aand en die luggie het net so liggies in my guns getrek. Ek het plek ingeneem op 'n hoop grond seker so 2m hoog. Voor my loop daar 'n stroompie uit die berg wat later 'n modder poel raak waar ons al baie spore gekry het. 20:20 hoor ek toe 'n geblaas en ore wat klap soos wat Bacon sy kop skud. Ek skakel toe die rooi flits aan en skyn in die rigting van die geluide. En daar staan die bogger toe, seker so 60m van my af. Hy het niks van my geweet nie. Ek besluit toe om die lig aan te los en net te laat sak tot voor my. Ek hoor toe hoe die vark al hoe nader kom en elke nou en dan lig ek om te kyk hoe ver hy is. Hy merk my glad nie op nie en stap dood luiters nader. Soveel so dat ek kon wag tot hy so 7m van my was voor ek die pyl laat loop het. Dis net modder en water soos hy daar wegtrek. 'n Mooi long/hart skoot. Ek volg hom met die lig en sien gou dat hy nie ver gaan hardloop. Hy het so paar draaie gemaak (in totaal het hy nie verder as 40 tree gehol nie) voor hy in die bosse net onder my gaan lê het. Die adrenalien pomp teen die tyd so dat my bek droog is, my arms lam is, my kop seer is en my maag begin werk! Ek raak toe weer rustig om hom kans te gee om stil heen te gaan. Na seker so 2min is dit doodstil en ek besluit om vir Gatsaam te bel sodat hy my kan kom help. Baie opgewonde, jaag my vriend toe deur om my in hierdie tyd van blydskap te kom bystaan. Ek is so opgewonde, bly en trots dat ek net wil skreeu, maar ek hou myself in en wag geduldig en gedwee totdat Gatsaam so 20min later by my opdaag. Eers moes ek bietjie vertel wat gebeur het en wys waar en wat en alles.... Toe gaan soek ons. Die vark het net so 10m agter die hoop grond waarop ek gesit het gaan lê en daar het ons hom ook gekry. Wat 'n aand en wat 'n ervaring. FANTASTIES!
Ek wil darem ook net vir my maat se baie dankie vir sy ondersteuning en bystand. Na regte moes hy die een gewees het wat eerste 'n vark kry, maar dis nou maar die "luck of the draw". Nou kan ons al ons energie op jou fokus en seker maak ons kry daai vark!
by jcdup » Fri Sep 03, 2010 2:22 pm
Geluk! Mooi vark en lekker storie. Dankie.
In the end time will tell...
Joined: Fri Jun 29, 2007 8:33 pm
by henried » Fri Sep 03, 2010 2:24 pm
Lekker vet vark, baie gelukl.
by Shaka » Fri Sep 03, 2010 2:31 pm
Baie geluk!! Baie nice vark en dankie vir 'n great storie. Dit het nou my dag gemaak!!
by HR81 » Fri Sep 03, 2010 2:40 pm
In Malmesbury nogal, my broer huur ook n plaas daar naby...
Lyk my ek sal n draai moet gaan maak
Baie geluk en dankie vir die lekker storie
Stil soos n landmyn...
Joined: Fri Feb 13, 2009 2:33 pm
by pioneer » Sat Sep 04, 2010 7:26 pm
mooi vark baie geluk
Location: Potchefstroom Noord wes
by johanj » Mon Sep 06, 2010 8:13 am
Nie gweet die outjies loop hier op my agterplaas rond nie. Baie geluk.
by bow007 » Mon Sep 06, 2010 8:21 am
Baie geluk... klink na 'n lekker ervaring! Dis dalk een v die dae my beurt... ek probeer ook die otte opspoor
by Vaughn » Thu Sep 09, 2010 12:34 pm
Geluk !! Mooi vark... wat het hy uitgeslag?
"Blessed are the cracked, for they let in the light"
Joined: Tue Jan 19, 2010 1:37 pm
Location: Birch Acres, Gauteng